
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 25 

6 Φεβρουάριου 2003 

Στο ΦΕΚ 22/29.1.2003 (τ. Α') διορθώνεται η αρίθμηση των σελίδων και 
αντί των εσφαλμένων «253 έως και 260», τίθενται οι ορθές «245 έως και 252», αντίστοιχα. 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

22. Σύσταση Δημστικού Ιδρύματος με το όνομα «ΚΕΝΤΡΟ 

ΑΤΟΜΩΝ ΜΕ ΕΙΔΙΚΕΣ ΑΝΑΓΚΕΣ ΔΗΜΟΥ ΑΧΑΡΝΩΝ» 
στο Δήμο Αχαμνών του Νομού Αττικής. 1 

23. Ίδρυση Εργαστηρίου με τίτλο «Εργαστήριο Εφαρμο¬ 
γών της Τηλεπισκόπησης και Γεωγραφικών Συστημά¬ 
των Πληροφοριών» στο Τμήμα Γεωλογίας της Σχολής 
Θετικών Επιστημών του Αριστοτελείου Πανεπιστημί¬ 
ου Θεσσαλονίκης και καθορισμός του εσωτερικού του 


κανονισμού. 2 

24. Προαγωγή Πυροσβεστικών Σταθμών. 3 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 22 
Σύσταση Δημοτικού Ιδρύματος με το όνομα «ΚΕΝΤΡΟ ΑΤΟ¬ 
ΜΩΝ ΜΕ ΕΙΔΙΚΕΣ ΑΝΑΓΚΕΣ ΔΗΜΟΥ ΑΧΑΡΝΩΝ» στο Δή¬ 
μο Αχαρνώντου Νομού Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 190 έως 202 του Δημοτικού και 
Κοινοτικού Κώδικα (Π.Δ.410/1995,ΦΕΚΑ'231/1995). 

2. Τιςδιατάξειςτουάρθρου23παρ. ΙτουΝ. 1558/1985«Κυ- 
βέρνηση και Κυβερνητικά Όργανα» (ΦΕΚ Α' 137/1985), σε 
συνδυασμό με τις διατάξεις του Π.Δ. 373/1995 «Συγχώνευση 
των Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και Αποκέ¬ 
ντρωσης και καθορισμός των αρμοδιοτήτων του». 

3. Τις διατάξεις του άρθρου 29 του Ν. 1558/1985 «Κυβέρ¬ 
νηση και Κυβερνητικά 'Οργανα» (ΦΕΚ Α' 137/1985), το οποίο 
προστέθηκε με το άρθρο 27 του Ν. 2081/1992 (ΦΕΚ Α' 
154/1992) και τροποποιήθηκε με το άρθρο 1 παρ. 2 εδαφ.Α 
του Ν. 2469/1997 (ΦΕΚ Α'38/1997). 

4. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Αογιστικού, Ελέγχου των δαπανών του Κρά¬ 
τους και άλλες διατάξεις» (ΦΕΚ Α' 247/1995). 

5. Την ΔΙΔΚ/Φ1/2/22875/31.10.2001 (ΦΕΚ 1480/Β'/ 
31.10.2001 κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέντρω¬ 
σης «Ανάθεση αρμοδιοτήτων στους Υφυπουργούς Εσωτερι¬ 
κών Δημόσιας Διοίκησης και Αποκέντρωσης». 

6. Την 3418/8.7.2002 (ΦΕΚ861/Β'/9.7.2002) κοινή απόφαση 
του Πρωθυπουργού και του Υπουργού Υγείας Πρόνοιας 


«Ανάθεση αρμοδιοτήτων στους Υφυπουργούς Υγείας Πρό¬ 
νοιας Έκτορα Νασιώκα, Ελπίδα Τσουρή καιΔημήτριο Θάνο». 

7. Το άρθρο 6 της αριθμ.1100383/1330/Α0006/31.10.2001 
κοινής απάφασηςτου Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των Υφυ¬ 
πουργών Οικονομικών» (ΦΕΚ 1485/Β'/31.10.2001). 

8. Την 630/2000 απόφαση του Δημοτικού Συμβουλίου του 
Δήμου Αχαρνών. 

9. Το γεγονός ότι από τις διατάξεις του παράντος διατάγ¬ 
ματος προκαλείται δαπάνη σε βάρος του προϋπολογισμό 
του Δήμου Αχαρνών ύψους 29.347,03 ΕΥΡΩ για το τρέχον 
έτος και για την οποία έχει εγγραφεί ανάλογη πίστωση στον 
προϋπολογισμά του δήμου στον κωδικό Κ.Α.212.3 .Για τα 
επόμενα πέντε έτη η πίστωση που θα εγγραφεί στους αντί¬ 
στοιχους κωδικούς των προϋπολογισμών των ετών αυτών εί¬ 
ναι 88.041,09 ΕΥΡΩ κατ’ έτος. 

10. Την 216/2002 γνωμοδότηση του Συμβουλίου της Επι- 
κρατείας, με πρόταση των Υφυπουργών Οικονομίας και Οι¬ 
κονομικών, Εσωτερικών, Δημόσιας Διοίκησης και Αποκέ¬ 
ντρωσης και Υγείας - Πρόνοιας, αποφασίζουμε: 

Άρθρο 1 
Σύσταση 

Συνιστάται στο Δήμο Αχαρνών του Νομού Αττικής Δημοτικό 
Ίδρυμα με το όνομα «ΚΕΝΤΡΟ ΑΤΟΜΩΝ ΜΕ ΕΙΔΙΚΕΣ ΑΝΑ¬ 
ΓΚΕΣ ΔΗΜΟΥ ΑΧΑΡΝΩΝ» για παιδιά ηλικίας μέχρι 18 ετών με 
την συμμετοχή του Σωματείου Κοινωνικής Μέριμνας «ΑΡΩΓΗ». 

Άρθρο 2 
Σκοπός 

α) Σκοπός του ιδρύματος είναι: η μέριμνα των αναπήρων 
παιδιών ήτοι: 

• Πρόληψη και θεραπεία της παιδικής αναπηρίας 

• Η παροχή κάθε δυνατής ηθικής και κοινωνικής συμπαρά¬ 
στασης για την θεραπεία, την αγωγή, εκπαίδευση και κοινω¬ 
νική αποκατάσταση ατόμων με ειδικές ανάγκες. 

• Η σωματική αποκατάσταση αυτών στο μέτρο του δυνατού. 

• Η απασχόληση και εκπαίδευση των παιδιών με ειδικές 
ανάγκες από εξειδικευμένο προσωπικό. 

• Η παροχή κάθε δυνατής βοήθειας, πληροφάρησης ή άλ¬ 
λης συμπαράστασης προς τις οικογένειες που έχουν άτομα 
με ειδικές ανάγκες. 

• Η ενημέρωση και ευαισθητοποίηση της κοινής γνώμης 
σχετικά με τα προβλήματα των παιδιών αυτών καθώς και των 
οικογενειών τους. 

• Η έρευνα για τη ν βελτίωση των μεθάδων αποκατάστασης 
και η εκπαίδευση προσωπικού σε ειδικότητες αναφερόμενες 
στην περίθαλψη, την κοινωνική προσαρμογή και αποκατά¬ 
σταση των ατάμων με ειδικές ανάγκες. 

β) Ο σκοπάς του Ιδρύματος πραγματοποιείται με την πα- 

Ροχή: 

• Κατάλληλων κοινωνικοϊατροδιαγνωστικών υπηρεσιών. 

• Συντηρητικής θεραπευτικής αγωγής φυσικής αποκατά¬ 
στασης. 

• Ιατροφαρμακευτικής περίθαλψης που έχει άμεση σχέση 
με την αναπηρία. 

• Των κατάλληλων ορθοπεδικών ή άλλων μέσων αναπλη- 
ρώσεων ή βελτιώσεως της σωματικής λειτουργικότητας των 
αναπήρων. 

• Κατά περίπτωση υπηρεσιών κοινωνικής και ψυχολογικής 
αναπροσαρμογής, καθώς και με: 

• τη δημιουργία και λειτουργία εγκαταστάσεων για την 
ψυχαγωγία την μόρφωση και κοινωνική καλλιέργεια των ατό¬ 
μων αυτών, 

• την εκτύπωση και κυκλοφορία εντύπων για την ενημέρω¬ 
ση και ευαισθητοποίηση της κοινωνίας πάνω στα προβλήμα¬ 
τα των παιδιών με ειδικές ανάγκες. 

Άρθρο 3 
Έδρα 

Έδρατου Ιδρύματος είναι ο Δήμος Αχαρνώντου Νομού Ατ¬ 
τικής. 

Άρθρο 4 
Πόροι 

Πόροι του Ιδρύματος είναι: 
α) Η ετήσια επιχορήγηση του Δήμου Αχαρνών. 
β) Τυχόν επιχορηγήσεις και επιδοτήσεις από την Ευρωπαϊ¬ 
κή Ένωση Κρατικούς και Διεθνείς Οργανισμούς, ή άλλους 
φορείς προςτο Ίδρυμαή προςτο Δήμο Αχαρνών για το Ίδρυ¬ 
μα. 

γ) Εισπράξεις από το αντίτιμο πραγμάτων ή υπηρεσιών που 
παρέχει το Ίδρυμα, 
δ) πρόσοδοι από την περιουσία του. 
ε) κάθε είδους δωρεές, κληροδοσίες και κληρονομιές κα¬ 
θώς και κάθε άλλη εισφορά που αποσκοπεί στην πραγμάτω¬ 
ση των σκοπών του. 

Άρθρο 5 

Περιουσία 

α) Έκταση 3.000 μ2 περίπου περιοχή Μπόσχιζα, Ο.Τ. Κ1 
2287 και 2288 που εκχωρείται από το Δήμο Αχαρνών. 

β) Κτιριακές εγκαταστάσεις που θα ανεγερθούν από το Σω¬ 
ματείο Κοινωνικής Μέριμνας «ΑΡΩΓΗ» για την επίτευξη του 
σκοπού του Ιδρύματος. 

γ) Ο απαραίτητος εξοπλισμός και όλα τα υλικά που απαι¬ 
τούνται για την λειτουργία των ανωτέρω εγκαταστάσεων, 
που θα αγοραστούν από το Σωματείο Κοινωνικής Μέριμνας 
«ΑΡΩΓΗ». 

Άρθρο 6 

Διοίκηση 

α) Το ίδρυμα διοικείται από διοικητικό συμβούλιο που 
απαρτίζεται από τον δήμαρχο ή τον αντιδήμαρχο που ορίζει 
ο δήμαρχος, ως πρόεδρο και εννέα (9) μέλη που εκλέγονται 
από το δημοτικό συμβούλιο. 

Από τα μέλη αυτά είναι: 

ένα (1) τουλάχιστον είναι δημοτικός σύμβουλος του Δήμου 
Αχαρνών, 

ένα (1) τουλάχιστον πρόσωπο που έχει ανάλογη επαγγελ¬ 
ματική ή κοινωνική δράση και ειδικές γνώσεις σχετικές με το 
σκοπό του Ιδρύματος, 

ένα (1) τουλάχιστον πρόσωπο από αυτά που προτείνονται 
από το Σωματείο Κοινωνικής Μέριμνας «ΑΡΩΓΗ».Το μέλος 
αυτό διορίζεται σύμφωνα με τη συστατική πράξη και τις συν¬ 
δυασμένες διατάξεις των άρθρων 86 παρ. 6 και 99 του Α.Ν. 
2039/1939, με απόφαση του Υπουργού Οικονομίας και Οικο¬ 
νομικών, ύστερα από γνωμοδότηση του Συμβουλίου Εθνικών 
Κληροδοτημάτων. Η διαδικασία ακολουθείται και σε περί¬ 
πτωση αποποίησης, παραίτησης, έκπτωσης ανικανότητας, 
θανάτου και αντικατάστασης για οποιοδήποτε νόμιμο λόγο 
του μέλους αυτού για πλήρωση της κενής θέσης, 
ένα (1) εκπρόσωπος των εργαζομένων στο Ίδρυμα, 
β) Ένα εκ των τριών μελών της Εκτελεστικής Επιτροπής 
του Ιδρύματος μαζί με το αντίστοιχο αναπληρωματικό είναι 


από τα μέλη του Διοικητικού Συμβουλίου του Ιδρύματος που 
έχουν προταθεί από το Σωματείο Κοινωνικής Μέριμνας 
«ΑΡΩΓΗ». 

Στον Υφυπουργό Οικονομίας και Οικονομικών και στους 
Υφυπουργούς Εσωτερικών, Δημόσιας Διοίκησης και Αποκέ¬ 
ντρωσης και Υγείας - Πρόνοιας αναθέτουμε την δημοσίευση 
και εκτέλεση του παρόντος διατάγματος. 

Αθήνα, 15 Ιανουαρίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΑΠΟΣΤΟΛΟΣ ΦΩΤΙΑΔΗΣ ΛΑΜΠΡΟΣ ΠΑΠΑΔΗΜΑΣ 

ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΙΟΣ ΘΑΝΟΣ 
-♦- 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 23 
Ίδρυση Εργαστηρίου με τίτλο «Εργαστήριο Εφαρμογών της 
Τηλεπισκόπησης και Γεωγραφικών Συστημάτων Πληρο¬ 
φοριών» στο Τμήμα Γεωλογίας της Σχολής Θετικών Επι¬ 
στημών του Αριστοτελείου Πανεπιστημίου Θεσσαλονί¬ 
κης και καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του Ν. 
1268/1982 «Δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α' 87), όπως η πρώτη διάταξη τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 
173). 

2. Τιςδιατάξειςτουάρθρου4παρ. 1 εδ.γτου Ν.2083/1992, 
«Εκσυγχρονισμός της Ανωτάτης Εκπαίδευσης» (Α' 159). 

3. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά όργανα» (Α' 137) όπως αυτό προσετέ- 
θη με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των Επαγγελματικών Ορ¬ 
γανώσεων των Εμπόρων, Βιοτεχνών και λοιπών επαγγελμα- 
τιών και άλλες διατάξεις» (Α' 154) και τροποποιήθηκε με το 
άρθρο 1 παρ. 2ατου Ν. 2469/1997 «Περιορισμός και βελτίω¬ 
ση της αποτελεσματικότητας των κρατικών δαπανών και άλ¬ 
λες διατάξεις» (Α' 38). 

4. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού, ελέγχου δαπανών του Κράτους 
και άλλες διατάξεις» (Α' 247). 

5. Τις διατάξεις του άρθρου 1 περιπτ. II του π.δ. 55/1996 
«Περιορισμός συναρμοδιοτήτων κατά την έκδοση διοικητι¬ 
κών πράξεων» (Α' 48). 

6. Τις διατάξεις του Π .Δ. 81 /2002 «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουργείο 
Οικονομίας και Οικονομικών» (Α' 57). 

7. Τις διατάξεις της 1100383/1330/Α0006/31.10.2001 από¬ 
φασης του Πρωθυπουργού και του Υπουργού Οικονομικών 
«Καθορισμός αρμοδιοτήτωντων Υφυπουργών Οικονομικών» 
(Β'1485). 

8. Τη γνώμη της Γ ενικής Συνέλευσης του Τμήματος Γ εωλο- 
γίας της Σχολής Θετικών Επιστημών του Αριστοτελείου Πα¬ 
νεπιστημίου Θεσσαλονίκης (Συνεδρίαση 277/8.3.2002). 

9. Το γεγονός ότι από τις διατάξεις του παρόντος προκα- 
λείται ετησίως δαπάνη ύψους 3.000 ΕΥΡΩ, περίπου η οποία 
κατά το τρέχον οικονομικό έτος περιορίζεται στο ποσό των 
1.250 ΕΥΡΩ περίπου και θα βαρύνει τον προϋπολογισμό Αρι- 
στοτελείου Πανεπιστημίου Θεσσαλονίκης (ΚΑΕ 4121-10). 

Κατά την επόμενη πενταετία η ανωτέρω δαπάνη αναμένεται 
να εξοικονομηθεί, κατά ένα μέρος της από ιδίους πόρους του 
εργαστηρίου κατά τα προβλεπόμενα στο άρθρο 6 του παρό¬ 
ντος διατάγματος, κατά δετό υπόλοιπο μέρος της θα καλύ¬ 
πτεται από τις πιστώσεις που θα εγγράφονται στον Προϋπο¬ 
λογισμό του ανωτέρω Πανεπιστημίου χωρίς αύξηση της 
κρατικής επιχορήγησης προς αυτόν. 

10. Τηναριθμ. 461/2002 γνωμοδότηση του Συμβουλίουτης 
Επικρατείας με πρόταση του Υπουργού Εθνικής Παιδείας και 
Θρησκευμάτων και του Υφυπουργού Οικονομίας και Οικονο¬ 
μικών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Γεωλογίας της Σχολής Θετικών Επι¬ 
στημών του Αριστοτελείου Πανεπιστημίου Θεσσαλονίκης 
εργαστήριο με τίτλο «Εργαστήριο Εφαρμογών Τηλεπισκό¬ 
πησης και Γεωγραφικών Συστημάτων Πληροφοριών», το 
οποίο καλύπτει ερευνητικές και διδακτικές ανάγκες στα γνω¬ 
στικά αντικείμενα της Τηλεπισκόπησης καιτων Γ εωγραφικών 
Συστημάτων Πληροφοριών (ΓΠΣ/ΘΙδ) στις Γεωεπιστήμες 
(Γεωλογία. Φυσική Γεωγραφία. Πετρογραφία - Κοιτασματο- 
λογία, Γεωφυσική - Σεισμολογία, Μετεωρολογία - Κλιματο¬ 
λογία) και ειδικότερα σε θέματα: 

α) Διαχρονικής παρακολούθησης των φυσικών μεταβολών 
του περιβάλλοντος καθώς και των δραστηριοτήτων του αν¬ 
θρώπου σε αυτό. 

β) Κατασκευής ψηφιακών θεματικών χαρτών του φυσικού 
ανθρωπογενούς περιβάλλοντος και κατασκευής Ψηφιακών 
Μοντέλων Αναγλύφου (ϋΕΜ). 

γ) Κατασκευής μοντέλων διαχείρισης των παραπάνω δε¬ 
δομένων, με σκοπό την επίλυση περιβαλλοντικών προβλημά¬ 
των και τη λήψη αποφάσεων για την ορθολογική διαχείριση 
του περιβάλλοντος. 

Άρθρο 2 

Σκοπός 

Το εργαστήριο έχει ως σκοπό: 

α) Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Γε¬ 
ωλογίας της Σχολής Θετικών Επιστημών του Αριστοτελείου 
Πανεπιστημίου Θεσσαλονίκης καθώς και άλλων Τμημάτων 
του Ιδρύματος, σε θέματα που εμπίπτουν στα αντικείμενα 
δραστηριότητας του εργαστηρίου όπως αυτά προσδιορίζο¬ 
νται στο άρθρο 1 του παρόντος. 

β) Την ανάπτυξη προγραμμάτων διδασκαλίας και τη διεξα¬ 
γωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσεων 
με άλλα ακαδημαϊκά ή ερευνητικά ιδρύματα της ημεδαπής ή 
της αλλοδαπής. 

δ) Την οργάνωση σεμιναρίων, συμποσίων, συνεδρίων, δια¬ 
λέξεων καθώς και την πραγματοποίηση δημοσιεύσεων και 
εκδόσεων. 

ε) Την παροχή υπηρεσιών κατά προβλεπόμενα στο Π.Λ. 
159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού Δ.Ε.Π. του Τμήματος Γεωλογίας 
της Σχολής Θετικών Επιστημών του Αριστοτελείου Πανεπι¬ 
στημίου Θεσσαλονίκης που η ειδικότητά τους σχετίζεται με 
τα γνωστικά αντικείμενα του εργαστηρίου, από μέλη του Ει¬ 
δικού Τεχνικού Εργαστηριακού Προσωπικού (Ε.Τ.Ε.Π.) κα¬ 
θώς και από μέλη του λοιπού επιστημονικού προσωπικού που 
τοποθετούνται στο εργαστήριο με τη διαδικασία του άρθρου 
4 παρ. 1(δ) του Ν. 2083/1992 καθώς και από το διοικητικό 
προσωπικό που τοποθετείται στο εργαστήριο σύμφωνα με 
το άρθρο 13 παρ. 3βτου Ν. 2817/2000 (Α'78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το διευθυντή που είναι 
μέλοςτου Διδακτικού Ερευνητικού Προσωπικού (Δ.Ε.Π.) του 


Τμήματος Γεωλογίας της Σχολής Θετικών Επιστημών του 
Αριστοτελείου Πανεπιστημίου Θεσσαλονίκης και ορίζεται με 
τη διαδικασία των διατάξεων του άρθρου 28 παρ. 22 του Ν. 
2083/1992. 

2. Ο διευθυντής έχει τις αρμοδιότητες που ορίζονται στο 
άρθρο7του Ν. 1268/1982, μεταξύ των οποίων περιλαμβάνο¬ 
νται και οι εξής: ο συντονισμός του διδακτικού (προπτυχια¬ 
κού - μεταπτυχιακού) και ερευνητικού έργου του εργαστηρί¬ 
ου, η κατάρτιση και υποβολή αρμοδίως του ετησίου προ¬ 
γράμματος λειτουργίας του εργαστηρίου και η μέριμνα για 
την εφαρμογή του, η μέριμνα για την κατανομή των χώρων 
του εργαστηρίου, η στελέχωσή του με το αναγκαίο προσω¬ 
πικό, η οικονομική διαχείριση των πόρων του, η υποβολή του 
ετήσιου απολογισμού των δραστηριοτήτων του, η εισήγηση 
στη Γενική Συνέλευση του Τμήματος για τον ορισμό των 
υπευθύνων για τα αναλώσιμα υλικά και τον κινητό εξοπλισμό, 
η υπογραφή κάθε εγγράφου και γενικά η ευθύνη για την ομα¬ 
λή λειτουργία του εργαστηρίου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον κανονισμό του Πανεπιστημίου και σε 
χώρους που παραχωρούνται σε αυτό για την εγκατάσταση 
των οργάνων και του λοιπού τεχνικού εξοπλισμού που είναι 
αναγκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατάστα¬ 
σης τοποθετείται πινακίδα με τον τίτλο του εργαστηρίου. 

2.0 διευθυντής ενημερώνεται πριν από τη διεξαγωγή κάθε 
εργασίας που γίνεται στο εργαστήριο, στα πλαίσια ερευνητι¬ 
κού προγράμματος ή άλλου έργου, που έχει αποφασισθεί 
από το τμήμα και καθορίζει, μέσα στα πλαίσια της αποστολής 
του εργαστηρίου, την προτεραιότητα στη χρησιμοποίηση 
οργάνων και χώρων σε περίπτωση που δεν υπάρχει σχετική 
απόφαση. 

3.0 διευθυντής έχει την ευθύνη για την εν γένει λειτουργία 
του εργαστηρίου, τη χρησιμοποίηση οργάνων και υλικών που 
ανήκουν σε αυτό, την παραμονή των εργαζομένων (προσω¬ 
πικού, φοιτητών, επισκεπτών) στους χώρους όπου τηρούνται 
ειδικοί κανόνες ασφαλείας που αποσκοπούν στην προφύλα¬ 
ξη της υγείας και αρτιμέλειας των εργαζομένων καθώς και 
στην προστασία των οργάνων και εγκαταστάσεών του από 
βλάβες. 

4. Η χρησιμοποίηση ειδικών οργάνωντου εργαστηρίου επι¬ 
τρέπεται μόνο στο προσωπικό του εργαστηρίου ή άλλους 
ερευνητές που έχουν ειδική επί των οργάνων αυτών εκπαί¬ 
δευση και εξουσιοδότηση. Κινητά όργανα και σκεύη, τα 
οποία παραδίδονται για τη διεξαγωγή εργασιών επιστρέφο- 
νται, μετά τη χρησιμοποίησή τους, στην κατάσταση που είχαν 
παραδοθεί. 

5. Με εισήγηση του διευθυντή στη Γενική Συνέλευση του 
Τμήματος είναι δυνατή η πρόσληψη επιστημόνων σε τομείς 
σχετικούς με τις διδακτικές και ερευνητικές δραστηριότητες 
του εργαστηρίου σύμφωνα με τις διατάξεις του άρθρου 18 
του Ν. 1268/1982 και του άρθρου 5 του Π .Δ. 407/1980 (112 
Α'), όπως το τελευταίο τούτο εφαρμόζεται κατά αναλογία σε 
άλατα Ανώτατα Εκπαιδευτικά Ιδρύματα της χώρας, σύμφω¬ 
να με τις διατάξεις του άρθρου 2 παρ. 1 εδαφ. δ του Ν. 
1674/1986 (Α'203). 

Άρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή για λογαριασμό τρίτων. 

β. Τη διάθεση ερευνητικών ή εν γένει επιστημονικών προϊ¬ 
όντων. 

γ. Την παροχή υπηρεσιών σύμφωνα με το άρθρο 3 παρ. 3 
του Π.Δ. 159/1984. 

δ. Τις πιστώσεις που διατίθενται από το Τμήμα Γεωλογίας 
με τη διαδικασία του άρθρου 4 παρ. (1ε) του Ν. 2083/1992. 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Αριστοτέλειο Πανεπιστήμιο Θεσσαλονί¬ 
κης για τους σκοπούς του εργαστηρίου. 

Άρθρο 7 

Τηρούμενα βιβλία 

1. Γιατις ανάγκες κάθε εργαστηρίου τηρούνται τα ακόλου¬ 
θα βιβλία και στοιχεία: πρωτόκολλο εισερχομένων - εξερχό- 
μενων εγγράφων, βαθμολόγιο φοιτητών, βιβλίο περιουσια¬ 
κών στοιχείων, φάκελλος οικονομικών στοιχείων κάθε έτους, 
κατάλογος επιστημονικών βιβλίων, περιοδικών και οργάνων, 
αρχείο ερευνητικών προγραμμάτων και βιβλίο μεταβολών 
προσωπικού. 

2. Με απόφαση του διευθυντή μπορεί ακόμη να τηρείται και 
κάθε άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων ανα¬ 
θέτουμε τη δημοσίευση και εκτέλεση του παρόντος. 

Αθήνα, 24 Ιανουαρίου 2003 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣΦΛΩΡΙΔΗΣ ΠΕΤΡΟΣΔ. ΕΥΘΥΜΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 24 
Προαγωγή Πυροσβεστικών Σταθμών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περιπτώσεις (α), (β), (γ) καιπαρ. 7 
του Ν. 1481/84 «Οργανισμός Υπουργείου Δημόσιας Τάξης» 
(Α' 152), όπως το άρθρο αυτό αντικαταστάθηκε από την παρ. 
1 του άρθρου 1 του Ν. 1590/1986 (Α'49). 

β. Του άρθρου 1 παρ. 2 του Ν. 1590/1986 «Τροποποίηση 
διατάξεων του Ν. 1481/1984 «Οργανισμός Υπουργείου Δη¬ 
μόσιας Τάξης και άλλες διατάξεις» (Α' 49). 

γ. Του άρθρου 29 Ατού Ν. 1558/1985 «Κυβέρνηση και Κυ¬ 
βερνητικά όργανα» (Α' 137), το οποίο προστέθηκε με το άρ¬ 
θρο 27του Ν. 2081/1992 (Α' 154) καιτροποποιήθηκε με το άρ¬ 
θρο 1 παρ. 2α του Ν. 2469/1997 (Α'38). 

δ. Του Π.Δ. 137/1986 «Συγκρότηση της Γενικής Γραμματεί¬ 
ας Δημόσιας Τάξης σε Υπουργείο Δημόσιας Τάξης» (Α' 51). 

ε. Του Π .Δ. 108/1994 «Περιορισμός συναρμοδιότητας κατά 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της Κυ¬ 
βέρνησης και Δημόσιας Τάξης» (Α' 82). 

στ. Του άρθρου 28 παρ. 1 του Ν. 2800/2000 (Α' 41) «Ανα¬ 
διάρθρωση Υπηρεσιών Υπουργείου Δημόσιας Τάξης, σύστα¬ 
ση Αρχηγείου Ελληνικής Αστυνομίας και άλλες διατάξεις». 

ζ. Του Π.Δ. 388/2001 «Διορισμός Υπουργών, Αναπληρωτή 
Υπουργού και Υφυπουργών» (Α'254). 

η. Του Π.Δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και 
Οικονομικών» (Α' 57). 

θ. Της 7004/3/31 από 29.10.2001 απόφασης του Πρωθυ¬ 
πουργού και του Υπουργού Δημόσιας Τάξης «Ανάθεση αρ¬ 
μοδιοτήτων στον Υφυπουργό Δημόσιας Τάξης Ευάγγελο 
Μαλέσιο» (Α' 1477). 


ι. Της 1100383/1330/Α0006/31.10.2001 απόφασης του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» (Β' 
1485). 

2. Το γεγονός ότι από τις διατάξεις αυτού του διατάγματος 
θα προκληθεί δαπάνη σε βάρος του Κρατικού Προϋπολογι¬ 
σμού: α) Πάτο 2003, δαπάνη ύψους 1176.300 ευρώ, β) Πάτο 
2004, δαπάνη ύψους 213.400 ευρώ, γ) Πάτο 2005, δαπάνη 
ύψους 212.800 ευρώ. Για το έτος 2006, δαπάνη ύψους 
251.900 ευρώ, ε) Γιατο έτος2007, δαπάνη ύψους 256.300 ευ¬ 
ρώ. Η ανωτέρω δαπάνη θα ανπμετωπισθεί με εγγραφή κατ’ 
έτος των αναγκαίων πιστώσεων στους σχετικούς Κ.Α.Ε. του 
προϋπολογισμού του Υπουργείου Δημόσιας Τάξης (Ε.Φ. 43- 
120 ). 

3. Την 623/2002 γνωμοδότηση του Συμβουλίου της Επι- 
κρατείας, μετά από την πρόταση των Υφυπουργών Δημόσιας 
Τάξης και Οικονομίας & Οικονομικών αποφασίζουμε: 

Άρθρο 1 

1. Προάγεται σε Σταθμό Β' Τάξης ο Πυροσβεστικός Σταθ¬ 
μός Γ Τάξης που ιδρύθηκε στο Δήμο Κιλκίς με το Π.Δ. 
525/1976 (Α'190). 

2. Για την προαγωγή του Ανωτέρω Πυροσβεστικού Σταθ¬ 
μού συνιστώνται στο Πυροσβεστικό Σώμα οι ακόλουθες ορ¬ 
γανικές θέσεις Πυροσβεστικού Προσωπικού Γενικών Υπηρε¬ 
σιών, αυξανομένων ισάριθμων των αντίστοιχων κατά κλάδο 
και βαθμό θέσεων που προβλέπονται από το άρθρο 1 του 
Π.Δ. 47/1995 (Α'36). 

α. Μία (1) θέση Αντιπυράρχου. 

β. Δύο (2) θέσεις Επιπυραγών. 

γ. Μία (1) θέση Ανθυποπυραγών - Υποπυραγών. 

δ. Μία (1) θέση Πυρονόμου. 

ε. Επτά (7) θέσεις Αρχιπυροσβεστών (μη παραγωγικής 
Σχολής), Πυροσβεστών. 

στ. Μία (1) θέση υπηρετικού προσωπικού (καθαρίστριες). 

Άρθρο 2 

1. Προάγεται σε Σταθμό Γ Τάξης ο Πυροσβεστικός Σταθ¬ 
μός Δ' Τάξης που ιδρύθηκε στο Δήμο Κόνιτσας με το Π.Δ. 
80/1995 (Α'51). 

2. Γ ια την προαγωγή του Ανωτέρω Πυροσβεστικού Σταθ¬ 
μού συνιστώνται στο Πυροσβεστικό Σώμα οι ακόλουθες ορ¬ 
γανικές θέσεις Πυροσβεστικού Προσωπικού Γενικών Υπηρε¬ 
σιών, αυξανομένων ισάριθμων των αντίστοιχων κατά κλάδο 
και βαθμό θέσεων που προβλέπονται από το άρθρο 1 του 
Π.Δ. 47/1995 (Α'36). 

α. Μία (1) θέση Υποπυραγού - Ανθυποπυραγού. 

β. Μία (1) θέση Πυρονόμου. 

γ. Τρεις (3) θέσεις Αρχιπυροσβεστών (παραγωγικής Σχο¬ 
λής). 

δ. Πέντε (5) θέσεις Πυροσβεστών. 

Άρθρο 3 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υφυπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 29 Ιανουαρίου 2003 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΗΜΟΣΙΑΣΤΑΞΗΣ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΜΑΛΕΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




